«Ե՞րբ եք տեսել՝ Հայաստանը սկզբունքային ձևով պայմաններ դնի: Անընդհատ գանգատվում են, որ «Ադրբեջանը էս է անում, էն է անում»: Բայց դա քաղաքականություն չէ: Քաղաքականությունը դիրքորոշումն է՝ կապված այս կամ այն երևույթի հետ: Քանի դեռ նման միջադեպերն օգուտ են բերում Ադրբեջանին, նրանք շարունակելու են այդ քաղաքականությունը: Հայկական քաղաքականության էությունը դա պիտի լինի, որ նման միջադեպերը սկսեն վնասել Ադրբեջանին, ավելի բարդ վիճակ ստեղծել ադրբեջանական կողմի համար: Այդ ժամանակ Ադրբեջանը կմտածի՝ անի՞, թե՞ ոչ: Մինսկի խումբն էլ է տեսնում, որ հայկական կողմը հստակ քաղաքականություն չունի նման խնդիրների առնչությամբ, հետևաբար հավասարության նշան է դնում երկու կողմերի միջև, որ «ձեզ խելոք պահեք»: